section_heading: Radnja
paragraph_text: Radnja filma odvija se 1945. godine u Zagrebu neposredno nakon Drugoga svjetskog rata. Mlada udovica Matilda Ivančić optužena je za suradnju s nacistima i osuđena je na težak rad. Partizanski časnik Peter Horvath, saznaje da je njezin muž, inženjer Neven Ivančić, radio za partizane i da ga je Gestapo ubio. Peter i Matilda se obostrano zaljubljuju, a tada se pojavljuje skojevka Ljiljana Matić, naivna i neškolovana djevojka sa sela, Petrova zaručnica. Petar gine zbog ljubomore i spleta okolnosti a obje djevojke ostaju same.